# ตัวอย่างโจทย์ prolog สำหรับปัญหา Artificial intelligence ที่ใช้กับเกม หรือ puzzle ง่ายๆ ตัวพิมพ์สีดำจะเป็นตัวโจทย์ ส่วนตัวพิมพ์สีน้ำเงินจะเป็นคำตอบ

ตัวอย่างที่ 1

มีผู้ก่อการร้ายบุกยึดศูนย์เก็บอาวุธนิวเคลียร์ที่เลิกใช้แล้วของสหประชาชาติ แล้วจับตัวผู้บังคับการศูนย์ไว้เป็นตัวประกัน ทางหน่วยปฏิบัติการพิเศษจึงส่ง Solid Snake บุรุษผู้ได้ชื่อว่าไม่มีวันตาย ลอบเข้าสู่ศูนย์ โดยมีจุดมุ่งหมายคือ เข้าช่วยเหลือตัวประกันให้ได้โดยหลีกเลี่ยงการถูกศัตรูพบให้มากที่สุด ตึกของศูนย์ที่กลุ่มคนร้ายยึดไว้นั้นมีลักษณะเป็นโกดังชั้นเดียวดังรูป

b

c

h

d

g

f

a

i

e

j

k

จุดที่จะบุกเข้าไป

ตัวประกันอยู่ห้องนี้

ลูกศรสองหัวหมายถึงประตูห้อง

Solid Snake นั้นไม่มีวันตายก็จริง แต่เขามีนิสัยเสียอย่างร้ายกาจคือ ถ้าไม่มีการยืนยันด้วยโปรแกรมคอมพิวเตอร์ถึงเส้นทางการบุกละก็ เขาจะไม่ยอมทำงานเด็ดขาด ดังนั้น Otacon ซึ่งเป็นโปรแกรมเมอร์ของหน่วยปฏิบัติการพิเศษ จะต้องเขียนProlog เพื่อหาเส้นทางที่ดีที่สุด(ผ่านห้องต่างๆน้อยที่สุด) ให้ได้

แต่ Otacon เกิดท้องเสียอย่างกระทันหัน(สาเหตุเนื่องจากออกข้อสอบยากเกินไป ทำให้นักเรียนแช่งให้ท้องเสีย) เขาจึงให้คุณเป็นคนเขียนแทน โดย Otacon วางโครงโปรแกรมไว้ดังนี้

Fact ต่างๆ จะเขียนได้ดังนี้

way(X,Y) หมายถึงมีทางเดินจากห้อง X ไปห้อง Y

ส่วนการคำนวณเส้นทางนั้น จะใช้คำนวณโดยเรียกใช้

route(X, Y, [H|T], Avoid, NumberOfDoor).

โดย ให้ X คือห้องเริ่มต้น ถือเป็น input

Y คือห้องที่ตัวประกันอยู่ ถือเป็น input

[H|T] จะเป็นคำตอบของเรา นั่นก็คือ ลิสต์ของห้องที่อยู่ระหว่างทางของ X กับ Y (ไม่รวม X กับ Y)

Avoid คือลิสต์ของห้องที่เราไม่ต้องการเข้าซ้ำ ถือเป็น input

NumberOfDoor เป็นคำตอบอย่างที่สองของ predicate ที่ชื่อว่า route นี้ โดยเป็นตัวเลขแสดง

จำนวนประตูห้องที่ต้องเดินผ่านโดยใช้เส้นทาง [H|T]

1. จงเขียน fact ทั้งหมด (3 คะแนน)

way(a,b).

way(a,j).

way(b,a).

way(b,f).

way(c,d).

way(c,e).

way(d,c).

way(d,g).

way(e,f).

way(e,c).

way(f,b).

way(f,e).

way(f,j).

way(g,d).

way(g,i).

way(g,h).

way(h,k).

way(h,g).

way(h,i).

way(i,g).

way(i,h).

way(j,a).

way(j,f).

way(j,k).

way(k,j).

way(k,h).

1. จงเขียน predicate route (3 คะแนน)

member(X,[X|T]).

member(X,[H|T]):- not(X=H), member(X,T).

route(X,Y,[],Avoid,1):- way(X,Y).

route(X,Y,[H|T],Avoid,N):- way(X,H), not(member(H,Avoid)), route(H,Y,T,[H|Avoid],N2), N is N2+1.

1. จงแสดงการเรียกใช้ route เพื่อหาทางจากห้อง h ไปห้อง e รวมทั้งเขียนคำตอบที่ได้จาก Prolog ด้วย (2 คะแนน)

route(h,e,Route,[h,e],N).

Route = [k, j, a, b, f]

N = 6 ;

Route = [k, j, f]

N = 4 ;

Route = [g, d, c]

N = 4 ;

Route = [i, g, d, c]

N = 5 ;

No

ตัวอย่างที่ 2

ต่อไปนี้จะให้อ่านเรื่องที่แต่งขึ้น แล้วแก้ปัญหาโดยใช้ prolog

จอมยุทธ์ฝ่ายธรรมะสามคน คือ ก๊วยเจ๋งผู้เปี่ยมด้วยคุณธรรม อึ้งย้งผู้ปราดเปรื่อง และ อั้งชิดกงผู้เป็นประมุขพรรคยาจก กำลังจะโดยสารเรือน้อยลำหนึ่งข้ามฝั่งแม่น้ำฮวงโหเพื่อไปงานประลองยุทธ์ที่เขาหัวซาน ขณะนั้นเอง ได้ปรากฏเงาร่างคนสามคนโจนทะยานถึงฝั่งเช่นเดียวกัน ฝีเท้าของทั้งสามคนที่มาใหม่นั้นรวดเร็วยิ่งนัก วิชาตัวเบานับว่าไม่ต่ำทราม พวกเขาคืออาวเอี๊ยงฮงฉายาพิษประจิมผู้โหดเหี้ยมอำมหิต ป๊อกที่เอ๊ฉายาปีศาจแดง (ป๊อกที่เอ๊นั้นมีชื่อเสียงเรื่องความยุติธรรมซื่อตรงในการประลอง อัศวินแห่งเมืองซีผียังเคยกล่าวคำยกย่อง) คนสุดท้ายคือ จอมยุทธ์นิรนามฉายาปีศาจไข่ แม้มีฉายาว่าปีศาจ แต่รอบรู้วิชาพู่กันแตกฉานยากมีใครเทียม ฝากผลงานให้คนรุ่นหลังมากมาย แม้อัจฉริยะนอกด่านอย่างฮ่อจกเต๋ายังต้องการคบหาเป็นสหาย

นายท้ายเรือลำเล็กนั้นตื่นตระหนกกลัวเหล่าจอมยุทธ์ จึงกระโจนลงน้ำหนีไป สรุปว่าตอนนี้มีจอมยุทธ์ฝ่ายธรรมะแน่ๆ 3 คน และฝ่ายที่ไม่ยืนยันตนอีก 3 คน กับเรือข้ามแม่น้ำอีก 1 ลำ ซึ่งเรือลำนี้จุคนได้ทีละ 2 คนเท่านั้น

ทั้งหกต่างต้องการข้ามฝั่ง แต่อึ้งย้งนั้นเกรงว่า หากบนฝั่งไหนฝั่งหนึ่งมีจอมยุทธ์ฝ่ายอธรรมมากกว่าฝ่ายธรรมะแล้วล่ะก็ ฝ่ายอธรรมจะรุมทำร้ายฝ่ายธรรมะอย่างแน่นอน ดังนั้นจึงต้องหาทางให้ทุกคนข้ามฝั่งได้หมดโดยไม่ให้มีฝ่ายอธรรมมากกว่าฝ่ายธรรมะที่ฝั่งใดในเวลาหนึ่งเลย (อึ้งย้งคิดว่า แม้ป๊อกที่เอ๊จะยุติธรรมในการประลอง แต่นี่ไม่ใช่การประลองจึงมิอาจไว้ใจได้ ปีศาจไข่นั้นไปมาไร้ร่องรอย ฝากฝีมือพู่กันตามที่ต่างๆ แม้ดูเป็นจอมยุทธ์ผู้สุนทรียะ แต่เต็มไปด้วยปริศนา จึงมิอาจไว้ใจได้ว่าเป็นฝ่ายธรรมะเช่นกัน)

โชคดีที่อึ้งย้งนั้นฉลาดนัก ในสมองเหมือนมี prolog interpreter อยู่ ทั้งยังจดจำปัญหา solid snake ที่อึ้งเอี้ยะซือผู้พ่อสอนได้เป็นอย่างดี จึงคิดใช้หลักวิธีเดียวกับการแก้ปัญหา solid snake แก้ปัญหานี้ โดย กำหนดให้ state หนึ่งของการข้ามแม่น้ำเป็น

state(Tamma, Atam, Side)

โดย Tamma คือจำนวนจอมยุทธ์ฝ่ายธรรมะที่อยู่ฝั่งซ้ายของแม่น้ำ (ฝั่งที่ทั้งหกคนอยู่ในตอนแรก)

Atam คือจำนวนจอมยุทธ์ฝ่ายอธรรมที่อยู่ฝั่งซ้ายของแม่น้ำ

Side คือฝั่งของแม่น้ำที่เรืออยู่ (มีฝั่งซ้ายกับขวาเท่านั้น)

คำตอบของ prolog จะอยู่ในรูปของลิสต์ของการลำเลียงคน ดังตัวอย่างนี้

[move(1, 1, right), move(2, 0, left)]

ลิสต์นี้หมายถึง ฝ่ายธรรมะหนึ่งคนและฝ่ายอธรรมหนึ่งคนนั่งเรือไปยังฝั่งขวา จากนั้น ฝ่ายธรรมะสองคนนั่งเรือมายังฝั่งซ้าย

นอกจากนี้ต้องเก็บลิสต์ของ state ที่เคยเกิดขึ้นมาแล้วด้วย (เช่นเดียวกับลิสต์ของทางที่เคยเลือกในปัญหา solid snake) เพื่อไม่ให้เจอ state ซ้ำ

1. จงเขียน state สุดท้าย (1 คะแนน)

state(0, 0, right).

ยังมีต่อนะ

ตัวโปรแกมหลักที่อึ้งย้งเขียนขึ้นนั้นเป็นดังนี้

% solution(CurrentState, Visited, Path)

solution(ตรงนี้เอาคำตอบข้อ 1 ใส่ลงไป, \_, []).

solution(CurrentState, Visited, [Move | RestOfMoves]) :-

newstate(CurrentState, NextState),

not(member(NextState, Visited)),

make\_move(CurrentState, NextState, Move),

solution(NextState, [NextState | Visited], RestOfMoves]).

จะเห็นว่าโปรแกรมหลักนั้นละม้ายคล้ายคลึงโปรแกรมที่แก้ปัญหา solid snake (นั่นก็คือเราสามารถแปลงปัญหาต่างๆเป็นรูปแบบนี้แล้วแก้ด้วยวิธีเดียวกันยังไงล่ะ)

1. จงเขียนนิยามของ

make\_move(CurrentState, NextState, Move)

ซึ่งรับ CurrentState กับ NextState เป็น input แล้วรีเทิร์น Move ที่เกิดจากการเปลี่ยน state เป็นคำตอบ (2 คะแนน)

make\_move(state(M1, C1, left), state(M2, C2, right), move(M, C, right)) :-

M is M1 - M2,

C is C1 - C2.

make\_move(state(M1, C1, right), state(M2, C2, left), move(M, C, left)) :-

M is M2 - M1,

C is C2 - C1.

ให้ carry(T, A) หมายถึงเรือได้ขนฝ่ายธรรมะ T คน และฝ่ายอธรรม A คน ข้ามแม่น้ำในเที่ยวหนึ่ง

1. จงเขียนนิยามของ

newstate(CurrentState, NextState)

ซึ่งรับ CurrentState เป็น input แล้วรีเทิร์น NextState เป็นคำตอบ (4 คะแนน)

legal(X, X).

legal(3, X).

legal(0, X).

newstate(state(M1, C1, left), state(M2, C2, right)) :-

carry(M, C),

M <= M1,

C <= C1,

M2 is M1 - M,

C2 is C1 - C,

legal(M2, C2).

newstate(state(M1, C1, right), state(M2, C2, left)) :-

carry(M, C),

M2 is M1 + M,

C2 is C1 + C,

M2 <= 3,

C2 <= 3,

legal(M2, C2).